Referat referansegruppemøte 1 (04.02.2018)

1. Kurset

1.1 Lærebok

*Uvisst hvor mye denne blir brukt. Ingen klager/kommentarer til denne.*

1.2 Hjemmeside

*Denne er veldig oversiktlig, og blir godt likt av alle.*

1.3 Pensum

*Litt tidlig å snakke så mye om dette da vi ikke har kommet så langt i pensum enda.*

1.4 Fremdrift

*Folk synes pensum går for seint, vil gjerne gå gjennom ting fortere. Foreleser skal se om dette er mulig, men vil at alle skal kunne følge med. Har fått tilbakemelding på at delvis integrasjon kan utelates. Baktanken med å utføre delvis integrasjon er at det blir en slags «pause» i forelesningen, 45 min i strekk med nye ting kan bli litt mye. Samtidig vil foreleser treffe alle, og ikke legge alt opp til de «flinkeste».*

2. Øvingsopplegg

2.1 Maple T.A øvinger

*Disse er folk fornøyde med, ingen klager.*

2.2 Anbefalte oppgaver

*Folk er generelt fornøyd med disse, litt forvirring rundt den første anbefalte øvingen. Denne er ikke så relevant, og ikke så viktig å ha kontroll på.*

2.3 Skriftlige innleveringer

*Fornøyd med disse, bra med fasit på oppgavene. Merk: det er IKKE fasit på eksamen!*

2.4 Statistikklab

*Greit med hjelp her, ikke for mye folk. Dette endres ofte i blokk 2 da flere trenger hjelp. Uken før innleveringsfrist kan også være litt full, så det kan være lurt å starte litt tidlig om du trenger mye hjelp.*

3. Hjelpemidler

3.1 Videoforelesninger

*Har ikke kommet noe særlig tilbakemelding på disse, har vert litt problemer med innlogging og dette skal foreleser finne ut av.*

3.2 Temasider

*Fornøyd med disse, de er under utvikling. Merk at dette er et praktisk oppslagsverk og ikke det som legger grunnlaget for undervisning. Det er læreboka.*

3.3 Temavideoer

*Her har det også vert litt problemer med innlogging, ellers ingen kommentarer.*

4. Forelesning

4.1 For vanskelig/for lett

*Det virker som om folk synes pensum er greit til nå. Matten går generelt greit, kan være litt vanskeligere å skille mellom ulike formler eller skjønne hva oppgaven spør om.*

4.2 For fort/for sakte

*Enkelte synes ting går litt sakte da en del av pensum har blitt gjennomgått tidligere (VGS), men alt i alt tror foreleser at det er den beste måten å få med flest mulig på. Det viktigste er å få med alle.*

4.3 Kahoot!

*Kahoot blir gjennomført ca 4 ganger i løpet av semesteret. Det ble forespørt om det var mulig å legge inn en «vet ikke» knapp, slik at man slipper å gjette. Dette gikk ikke gjennom da de er laget fra før av.*

5. Annet?

***Lyd på mikrofonen for høy?*** *Dette synes ikke flertallet. Dersom dette blir problemer på en enkelt forelesning, si ifra til foreleser. Det er vanskelig for han å høre dette selv.*

***Det har kommet forespørsel om mer detaljerte powerpointer slik at det er lettere å følge med dersom man er borte.*** *Dette tar mye ressurser, og gjennomføres ikke hvis ikke det er et stort ønske fra mange. Undervisningen på NTNU er generelt lagt opp slik at man skal komme i forelesning, og dersom man dropper dette kan man ikke forvente å få et «referat» fra alle timer. Er man borte en dag kan man spørre medstudenter om notater. Det blir ofte lagt ut hvilke kapitler vi skal gjennom før timen i tillegg til video av temaet, følg gjerne med på dette.*

***Feil i slides.*** *Det er lett å gjøre feil, og foreleser oppfordrer til å si ifra dersom man ser feil i slides i timen. Da blir det gjort noe med det med en gang, og det slipper å bli usikkerhet rundt det. Gjerne rekk opp hånda for å gi beskjed, eller kom ned i pausen.*